ST športno plezanje, kod nadomestilo prestavljeni ledeniški ST, je potekala v soboto, 4.4.2009. Glede na spreminjajočo se napoved v zadnjih dneh pred turo smo cilj izbrali na zbirnem mestu tik za mejnim prehodom Dragonja. Na tem mestu se še enkrat opravičujem Markotu za spremembo cilja.

Med plohami in nalivi ter dvema kiksoma pri navigaciji smo se uspešno pripeljali do plezališča Dvigrad. Ker so bile stene še mokre, smo najprej vadili gibanje naveze, izdelavo sidrišča ter ukaze pri gibanju.

Zatem so tečajniki plezali navdušujoče platkaste smeri v vodstvu. Glede na pozni čas začetka zaradi neugodnih vremenskih razmer, so uspeli splezati med 5 in 8 smermi, ocenjenimi med 4b in 6a. Za izvedbo ture se zahvaljujem vsem prisotnim alpinistom, še enkrat pa se opravičujem Markotu (Markotov komentar: »Ljubezen ostane, odločitve pa se spremenijo.«).
Nekateri smo s plezanjem nadaljevali še v nedeljo v plezališču nad Boljuncom.

Ocena ture:

Zaradi neugodnih vremenskih razmer so tečajniki splezali manj od predvidenega števila smeri (10). Vseeno so vsi plezali v vodstvu, nekateri celo prvič. Pred začetkom poletne sezone v hribih je potrebna zadostna vplezanost v skali, kar pomaga pri plezanju v hribih. Tečajniki naj zato do ST, ko bodo prvič plezali v hribih, čim več plezajo v plezališčih, seveda pa naj pridno nabirajo tudi splošno hribovsko kondicijo.
Alpinisti:

Matko

Stojan

Janez

Čop'k
Tečajniki:

Sara

Žiga

Matija

Aleš

Jan

Marjanca

Nika

Lina

Urša

Beno

Ostali prisotni:

Katarina

Marjeta

Psi:

Bela

Aika

Lejla

Gea
